钦定古今图书集成/理学汇编/文学典/第012卷 > 日知录 > 《引书用意》
## 钦定古今图书集成/理学汇编/文学典/第012卷 > 日知录 > 《引书用意》

《书泰誓》：“受有亿兆夷人，离心离德，予有乱臣十人，同
心同德。”《左传》引之则曰：“《泰誓》所谓商兆民离，周十人
同者众也。”《淮南子》：“舜钓于河滨，期年而渔者争处湍
濑，以曲隈深潭相予。”《尔雅》注引之则曰：“渔者不争隈。”
此皆略其文而用其意也。